stanford-oval/wikipedia huggingface dataset:
วัน อยู่บำรุง
ประวัติ > การดำรงตำแหน่งทางการเมือง

ผู้ช่วยเลขานุการรัฐมนตรีว่าการกระทรวงสาธารณสุข พ.ศ. 2551 (ชวรัตน์ ชาญวีรกูล)
รองเลขาธิการนายกรัฐมนตรีฝ่ายการเมือง พ.ศ. 2551 (ชวรัตน์ ชาญวีรกูล)
ผู้ช่วยเลขานุการรัฐมนตรีว่าการกระทรวงคมนาคม พ.ศ. 2554 (กิตติศักดิ์ หัตถสงเคราะห์)
ที่ปรึกษารัฐมนตรีช่วยว่าการกระทรวงคมนาคม พ.ศ. 2555 (รองศาสตราจารย์ ดร.ชัชชาติ สิทธิพันธุ์)
ที่ปรึกษารัฐมนตรีช่วยว่าการกระทรวงคมนาคม พ.ศ. 2556 (พล.อ.พฤณท์ สุวรรณทัต)
สมาชิกสภาผู้แทนราษฎรกรุงเทพมหานคร เขตหนองแขม (แขวงหนองแขม) เขตบางบอน พรรคเพื่อไทย พ.ศ. 2562
ผู้ช่วยรัฐมนตรีประจํากระทรวงสาธารณสุข พ.ศ. 2567
กรรมการบริหารพรรคพลังประชารัฐ
ประวัติ > การเลือกตั้ง พ.ศ. 2562

ลงสมัครรับเลือกตั้งสมาชิกสภาผู้แทนราษฎรแบบแบ่งเขต ในเขตเลือกตั้งที่ 26 เขตหนองแขม (เฉพาะแขวงหนองแขม) เขตบางบอน กรุงเทพมหานคร สังกัดพรรคเพื่อไทย โดยได้คะแนน 30,538 คะแนน โดยก่อนหน้านี้เคยลงเลือกตั้งถึงสองครั้ง ครั้งแรกเมื่อปี 2544 ในนามพรรคความหวังใหม่ โดยลงเลือกตั้งผู้แทนราษฎร พ.ศ. 2544 ที่เขตเลือกตั้งที่ 37 (เขตทวีวัฒนา เขตหนองแขม และเขตบางแค) ได้คะแนนเสียง 17,074 คะแนน ได้อันดับ 3 โดยอันดับ 2 คือพรรคประชาธิปัตย์ และอันดับ 1 คือพรรคไทยรักไทย ซึ่งในครั้งนั้นร้อยตำรวจตรีอาจหาญ อยู่บำรุงก็ลงเลือกตั้งในเขตเลือกตั้งที่ 35 (เขตบางขุนเทียน และเขตบางบอน) แต่แพ้ที่นั่งให้กับพรรคไทยรักไทย ส่วนครั้งที่สองการเลือกตั้งผู้แทนราษฎร พ.ศ. 2554 ในนามพรรคเพื่อไทยที่เขตเลือกตั้งที่ 28 (ประกอบด้วยเขตบางบอน และเขตหนองแขม ได้รับคะแนน 40,465 คะแนนได้อันดับ 2 สูสีกับพรรคประชาธิปัตย์ ที่ได้คะแนน 41,601 คะแนน
การทำงานเพื่อสังคม

เมื่อปี พ.ศ. 2557 ได้ก่อตั้ง กลุ่ม "ใจถึง...พึ่งได้" เป็นกลุ่มที่รวบรวมผู้รัก และชื่นชอบแนวคิด และหลักการทำงานเพื่อสังคมในแบบของวัน อยู่บำรุง เป็นครอบครัวใหญ่ ที่นายวันเป็นหัวหน้าครอบครัว เรียกว่า "ครอบครัวใจถึง...พึ่งได้" ที่มีแนวคิดรณรงค์ให้ทุกคนให้การช่วยเหลือสังคม และมุ่งเน้นในการทำความดีเป็นหลัก ตามคำนิยามของผู้เป็นหัวหน้าครอบครัว #ใจถึงพึ่งได้ ให้ไว้ว่า #หมั่นทำดีกันต่อไปซักวันต้องได้ดี ซึ่งปัจจุบันมีผู้ติดตามจำนวนหลายแสนคน
ชีวิตส่วนตัว

ด้านชีวิตส่วนตัว วัน อยู่บำรุง มีบุตรชายกับภรรยาคนก่อน ชื่อ อาชวิน อยู่บำรุง ส่วนบุตรชายคนที่สองชื่อ นโม และลูกสาวคนสุดท้องชื่อ ลดา
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วัน อยู่บำรุง
เสน่ห์ สิทธิพันธุ์

| พลตำรวจเอกเสน่ห์ สิทธิพันธุ์ม> ว.ม., ป.ช., ท.จ.ว. |
| --- | --- |


ผู้บัญชาการตำรวจนครบาล
ดำรงตำแหน่ง พ.ศ. 2522 – พ.ศ. 2524
ก่อนหน้า: พลตำรวจโท สุวรรณ รัตนชื่น
ถัดไป: พลตำรวจโท จำรัส จันทขจร
 
ข้อมูลส่วนบุคคล
เกิด: 10 มีนาคม พ.ศ. 2469 อำเภอพระสมุทรเจดีย์ จังหวัดสมุทรปราการ
เสียชีวิต: 3 กุมภาพันธ์ พ.ศ. 2543 (73 ปี)
คู่สมรส: จิตต์จรุง กุลละวณิชย์ (สมรส 2501)
บุตร: 3 คน
ยศที่ได้รับการแต่งตั้ง
รับใช้:  ไทย
สังกัด:  กรมตำรวจ
ประจำการ: พ.ศ. 2492 – พ.ศ. 2529
ยศ:  พลตำรวจเอก
บังคับบัญชา: กองบัญชาการตำรวจนครบาล 
ผ่านศึก: สงครามมหาเอเซียบูรพา 

พลตำรวจเอก เสน่ห์ สิทธิพันธุ์ (10 มีนาคม พ.ศ. 2469 – 4 กุมภาพันธ์ พ.ศ. 2543) เป็นตำรวจชาวไทย อดีตรองอธิบดีกรมตำรวจ, ผู้บัญชาการตำรวจนครบาล เป็นบิดาของชัชชาติ สิทธิพันธุ์ ผู้ว่าราชการกรุงเทพมหานคร
ประวัติ > ชีวิตส่วนตัว

พลตำรวจเอก เสน่ห์ สิทธิพันธุ์ เกิดที่วันที่ 10 มีนาคม พ.ศ. 2468 (นับแบบปัจจุบันคือ พ.ศ. 2469) ที่ตำบลนาเกลือ อำเภอพระสมุทรเจดีย์ จังหวัดสมุทรปราการ เป็นบุตรของนายชื้น และนางถนอม สิทธิพันธุ์ มีพี่น้องทั้งหมด 6 คน คือ
พลตำรวจเอก เสน่ห์ สิทธิพันธุ์
ประสาร สิทธิพันธุ์
ถนัด สิทธิพันธุ์
มาโนช สิทธิพันธุ์
ทวีป สิทธิพันธุ์
ปรีชา สิทธิพันธุ์
เสน่ห์ สิทธิพันธุ์ ได้สมรสกับจิตต์จรุง สิทธิพันธุ์ (สกุลเดิม : กุลละวณิชย์) เมื่อวันที่ 18 สิงหาคม พ.ศ. 2501 มีบุตรทั้งหมด 3 คน คือ
รองศาสตราจารย์ ดร.ปรีชญา สิทธิพันธุ์
รองศาสตราจารย์ นพ.ฉันชาย สิทธิพันธุ์
รองศาสตราจารย์ ดร.ชัชชาติ สิทธิพันธุ์
ประวัติ > การศึกษา

พลตำรวจเอก เสน่ห์ สิทธิพันธุ์ ได้จบการศึกษาที่ โรงเรียนประชาบาลสมุทรปราการ, โรงเรียนสวนกุหลาบวิทยาลัย และโรงเรียนเตรียมอุดมศึกษา ในปี พ.ศ. 2478 – พ.ศ. 2486 หลังจากนั้นได้ศึกษาต่อที่โรงเรียนนายร้อยทหารบก ในปี พ.ศ. 2487 – พ.ศ. 2488 ต่อมาได้ศึกษาต่อที่โรงเรียนนายร้อยตำรวจ ในปี พ.ศ. 2489 – พ.ศ. 2492 และได้ฝึกอบรมทางการทหาร คือ
7 มิถุนายน พ.ศ. 2494 : ฝึกอบรมวิชาอาวุธพิเศษ ณ ค่ายฝึกอาวุธตำรวจเขาเอราวัณ จังหวัดลพบุรี
22 มิถุนายน พ.ศ. 2497 : อบรมและดูงานวิชานายทหารสารวัตรชั้นสูง ค่ายกอร์ดอน รัฐจอร์เจีย สหรัฐ
26 พฤศจิกายน พ.ศ. 2507 :  หลักสูตรฝ่ายอำนวยการสงครามจิตวิทยา รุ่นที่ 9
ตุลาคม พ.ศ. 2522 : หลักสูตรวิทยาลัยป้องกันราชอาณาจักร รุ่นที่ 22
การทำงาน

พลตำรวจเอก เสน่ห์ สิทธิพันธุ์ ดำรงตำแหน่งสำคัญ ๆ คือ
การทำงาน > ตำแหน่งราชการตำรวจ

8 มกราคม พ.ศ. 2508 : ผู้กำกับตำรวจนครบาลที่ 7
1 พฤศจิกายน พ.ศ. 2513 : ผู้บังคับการตำรวจจราจร
1 สิงหาคม พ.ศ. 2514 : ผู้บังคับการตำรวจนครบาลพระนครใต้
1 ตุลาคม พ.ศ. 2522 : ผู้บัญชาการตำรวจนครบาล
1 ตุลาคม พ.ศ. 2526 : รองอธิบดีกรมตำรวจ
การทำงาน > ราชการพิเศษ

20 มีนาคม พ.ศ. 2510 : นายตำรวจราชสำนักเวร
พ.ศ. 2517 : กรรมการบรรษัทเงินทุนอุตสาหกรรมแห่งประเทศไทย
พ.ศ. 2521 : กรรมการธนาคารนครหลวงไทย
พ.ศ. 2522 : กรรมการตลาดหลักทรัพย์แห่งประเทศไทย
พ.ศ. 2525 : กรรมการผู้ทรงคุณวุฒิของสภาลูกเสือแห่งชาติ
พ.ศ. 2526 : กรรมการองค์การสวนสัตว์แห่งประเทศไทย ในพระบรมราชูปถัมภ์
พ.ศ. 2528 : สมาชิกวุฒิสภา ชุดที่ 5
พ.ศ. 2533 : กรรมการธนาคารกรุงไทย
พ.ศ. 2535 : กรรมการธนาคารมหานคร
เหตุการณ์ 6 ตุลา

พล.ต.ต. เสน่ห์ สิทธิพันธุ์ ยศในขณะนั้น มีบทบาทบัญชาการให้ตำรวจตระเวนชายแดน และอาวุธครบมือบุกเข้าไปในมหาวิทยาลัยธรรมศาสตร์ แม้ตำรวจจะประกาศให้นักศึกษายอมจำนน แต่เสียงปืนจากฝ่ายตำรวจด้วยกันเองกลับดังก้องอย่างต่อเนื่อง นักศึกษาหลายคนที่พยายามวิ่งหนีออกมาข้างนอก ก็ถูกมวลชนฝ่ายขวาที่ยกกำลังมาออกกันบริเวณท้องสนามหลวงรุมประชาทัณฑ์
ตำรวจตระเวนชายแดนที่บุกเข้าไปในมหาวิทยาลัยธรรมศาสตร์พยายามเข้าจับกุมผู้ชุมนุมที่หลบตามอาคารต่าง ๆ นักศึกษาและประชาชนถูกบังคับให้ถอดเสื้อ ไม่เว้นแม้กระทั่งผู้หญิงที่เหลือแต่เสื้อชั้นใน ทั้งยังถูกสั่งให้เอามือกุมหัว นอนคว่ำ แล้วคลานไปตามพื้น ระหว่างที่คลานก็ถูกเตะหรือถีบโดยตำรวจ, กลุ่มกระทิงแดง, ลูกเสือชาวบ้าน และอันธพาลกลุ่มอื่น ๆ ระหว่างขึ้นรถเมล์ และรถสองแถวเพื่อไปยังที่คุมขัง (มี 3 แหล่งใหญ่ ๆ ได้แก่ นครปฐม, ชลบุรี และโรงเรียนตำรวจนครบาล บางเขน) ก็ถูกด่าทออย่างหยาบคาย แม้ลงจากรถไปแล้วก็ยังถูกปล้นชิงทรัพย์สินและของมีค่า เช่น นักศึกษาหลายรายถูกปล้นพระเครื่องไปจากคอด้วยฝีมือตำรวจ โดยให้เหตุผลว่า คอมมิวนิสต์ไม่จำเป็นต้องแขวนพระ
ถึงแก่อนิจกรรม

พล.ต.อ. เสน่ห์ สิทธิพันธุ์ ได้ถึงแก่อนิจกรรม เมื่อวันที่ 4 กุมภาพันธ์ พ.ศ. 2543 สิริอายุ 73 ปี 10 เดือน 25 วัน
เครื่องราชอิสริยาภรณ์

พลตำรวจเอก เสน่ห์ สิทธิพันธุ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2523 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2499 –  เหรียญราชการชายแดน (ช.ด.)
พ.ศ. 2505 –  เหรียญจักรมาลา (ร.จ.ม.)
พ.ศ. 2508 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
เครื่องราชอิสริยาภรณ์ > เครื่องราชอิสริยาภรณ์ต่างประเทศ

สหรัฐ :
พ.ศ. 2517 –  เหรียญเมอริโทเรียส พับลิค เซอวิส
โอ้ละหนอ I Love เมืองไทย

ระวังสับสนกับ โอ้ละหนอ มายเลิฟ
| โอ้ละหนอ I Love เมืองไทย |
| --- | --- |
ประเภท: ปกิณกะ, เกมโชว์
พัฒนาโดย: การท่องเที่ยวแห่งประเทศไทย
พิธีกร: ศิวัฒน์ โชติชัยชรินทร์
กรรมการ: ดูในบทความ
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนตอน: 13
การผลิต
สถานที่ถ่ายทำ: เวิร์คพอยท์สตูดิโอ
กล้อง: หลายกล้อง
ความยาวตอน: 75 นาที
บริษัทผู้ผลิต: เวิร์คพอยท์ เอ็นเทอร์เทนเมนท์
ออกอากาศ
เครือข่าย: ช่องเวิร์คพอยท์ เน็ตฟลิกซ์
ออกอากาศ: 17 กรกฎาคม 2567 (2567-07-17) – 9 ตุลาคม 2567 (2567-10-09)
โอ้ละหนอ I Love เมืองไทย เป็นรายการโทรทัศน์ไทยประเภทปกิณกะเกมโชว์แข่งขันร้องเพลงภาษาไทยโดยชาวต่างประเทศ และประชาสัมพันธ์การท่องเที่ยวในประเทศไทย ผลิตรายการโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ได้รับการสนับสนุนจากการท่องเที่ยวแห่งประเทศไทย ดำเนินรายการโดย ซี - ศิวัฒน์ โชติชัยชรินทร์ ออกอากาศทุกวันพุธ เวลา 20:15 น. ทางช่องเวิร์คพอยท์ และเป็นรายการแรกของเวิร์คพอยท์ที่เผยแพร่ย้อนหลังทางเน็ตฟลิกซ์ เริ่มออกอากาศครั้งแรกเมื่อวันที่ 17 กรกฎาคม พ.ศ. 2567 ต่อจากรายการ Genwit อัจฉริยะพันธุ์ใหม่
รูปแบบรายการ

ในแต่ละสัปดาห์ จะมีคณะกรรมการจำนวน 6-8 คน มาร่วมตัดสินการแข่งขัน โดยจะให้ตัวแทนของคณะกรรมการ 1 คน กดสุ่มเลือกผู้เข้าแข่งขันชาวต่างประเทศจำนวน 3 คน จาก 3 สัญชาติ ให้ขึ้นมาแข่งขันร้องเพลงภาษาไทยทุกแนวเพลง เช่น เพลงไทยเดิม เพลงไทยสากล เพลงลูกทุ่ง เพลงเพื่อชีวิต เป็นต้น และบอกเล่าเรื่องราวความประทับใจเกี่ยวกับประเทศไทย หลังจากทั้ง 3 คนร้องเพลงจบแล้ว คณะกรรมการทั้งหมดรวมถึงผู้ชมในสตูดิโอจะร่วมกันตัดสิน และจะมีการประกาศผลอันดับที่ 1-3 ในช่วงท้ายรายการ โดยอันดับที่ 1 หรือผู้ชนะประจำสัปดาห์ จะได้รับรางวัลจากการท่องเที่ยวแห่งประเทศไทย เป็นแพ็กเกจเข้าพักในโรงแรมต่าง ๆ ที่มีคุณภาพ ผ่านมาตรฐานรางวัลอุตสาหกรรมท่องเที่ยวไทย เป็นเวลา 3 วัน 2 คืน
กรรมการ

| กรรมการ | ตอน> Ep.1 | ตอน> Ep.2 | ตอน> Ep.3 | ตอน> Ep.4 | ตอน> Ep.5 | ตอน> Ep.6 | ตอน> Ep.7 | ตอน> Ep.8 | ตอน> Ep.9 | ตอน> Ep.10 | ตอน> Ep.11 | ตอน> Ep.12 | ตอน> Ep.13 |
| --- | --- | --- | --- | --- | --- | --- | --- | --- | --- | --- | --- | --- | --- |
| ภาณุพรรณ จันทนะวงษ์ (เจแปน) | ✔ | ✔ | ✔ | ✔ | ✔ | ✔ | ✔ | ✔ | ✔ |  |  | ✔ | ✔ |
เอมี่ กลิ่นประทุม: ✔
คารีสา สปริงเก็ตต์: ✔
แอนนา เสืองามเอี่ยม: ✔
| ปองศักดิ์ รัตนพงษ์ (อ๊อฟ) | ✔ | ✔ |  |  |  |  |  |  |  |  |  |  |  |
| จูดี้ จารุกิตติ์ | ✔ | ✔ |  |  |  |  |  |  | ✔ |  |  | ✔ |  |
| น้องแดน | ✔ | ✔ |  |  |  |  |  |  |  |  |  |  |  |
| ธัณย์สิตา สุวัชราธนากิตติ์ (ชมพู่ ก่อนบ่าย) | ✔ | ✔ |  |  |  |  |  |  |  |  |  |  |  |
| ธงชัย ทองกันทม (ปิงปอง) |  |  | ✔ | ✔ |  |  |  |  |  |  |  |  |  |
| ณดล ล้ำประเสริฐ (บอนซ์) |  |  | ✔ |  |  |  |  |  |  |  |  |  |  |
| ธนดล ศิริแวว (นุ๊ก) |  |  | ✔ |  |  |  |  |  |  |  |  |  |  |
| มงคล สะอาดบุญญพัฒน์ (นาย เดอะ คอมเมเดียน 1) |  |  | ✔ |  |  |  |  |  |  |  |  |  |  |
| พิทวัส พฤกษกิจ (โต้ง Twopee) |  |  |  | ✔ |  |  |  |  |  |  |  |  |  |
| ลภัส งามเชวง (เติร์ด Trinity) |  |  |  | ✔ |  |  |  |  |  |  |  |  |  |
| สุดารัตน์ บุตรพรม (ตุ๊กกี้) |  |  |  | ✔ |  |  |  |  |  |  |  |  |  |
| วิชญ์พล สมคิด (ไนซ์ ATLAS) |  |  |  |  | ✔ |  |  |  |  |  |  |  |  |
| เฉลิมพล ทิฆัมพรธีรวงศ์ (แจ๊ค แฟนฉัน) |  |  |  |  | ✔ |  |  | ✔ |  | ✔ | ✔ |  |  |
| หญิงลี ศรีจุมพล |  |  |  |  |  | ✔ |  |  |  |  |  |  |  |
| ณัฏฐพงษ์ ชาติพงศ์ (ฟรอยด์) |  |  |  |  |  | ✔ |  |  |  |  |  |  |  |
| จารุวัฒน์ เชี่ยวอร่าม (โดม เดอะสตาร์ 8) |  |  |  |  |  |  | ✔ |  |  |  |  |  |  |
| วราวุธ โพธิ์ยิ้ม (ตั้ม เดอะสตาร์ 9) |  |  |  |  |  |  | ✔ |  |  |  |  |  |  |
| อนุสรณ์ มณีเทศ (โย่ง อาร์มแชร์) |  |  |  |  |  |  | ✔ |  |  |  |  |  |  |
| ณัฐวัฒน์ เอี่ยมชื่น (โบนัส) |  |  |  |  |  |  |  | ✔ |  |  |  |  |  |
| กรกันต์ สุทธิโกเศศ (อาร์ม) |  |  |  |  |  |  |  | ✔ |  |  |  |  |  |
| กิตติธัช แก้วอุทัย (ธัช เพลงเอก 1) |  |  |  |  |  |  |  |  | ✔ |  |  |  |  |
| อาภาพร นครสวรรค์ (ฮาย) |  |  |  |  |  |  |  |  | ✔ |  |  |  |  |
| ศรัณยู วินัยพานิช (ไอซ์) |  |  |  |  |  |  |  |  |  | ✔ |  |  |  |
| นที เอกวิจิตร (อุ๋ย Buddha Bless) |  |  |  |  |  |  |  |  |  | ✔ |  |  |  |
| รัศมีแข ฟ้าเกื้อล้น |  |  |  |  |  |  |  |  |  |  | ✔ |  |  |
| พิษณุ นิ่มสกุล (บอย เอเอฟ 2) |  |  |  |  |  |  |  |  |  |  | ✔ |  |  |
| พงษ์ศักดิ์ พงษ์สุวรรณ (เท่ง เถิดเทิง) |  |  |  |  |  |  |  |  |  |  |  | ✔ |  |
| กาจบัณฑิต จำปาศิลป์ (ไรอัล กาจบัณฑิต) |  |  |  |  |  |  |  |  |  |  |  |  | ✔ |
| อาทิตย์ สมน้อย (เบิ้ล ปทุมราช) |  |  |  |  |  |  |  |  |  |  |  |  | ✔ |
วิลล่า มาร์เก็ท

| --- | --- |

ประเภท: บริษัทจำกัด
อุตสาหกรรม: บริการ
ก่อตั้ง: พ.ศ. 2517
ผู้ก่อตั้ง: สุรพงษ์ ภูสนาคม
สำนักงานใหญ่: 591 / 1,4-7 ซอยสุขุมวิท 33/1 ถนนสุขุมวิท แขวงคลองตันเหนือ เขตวัฒนา กรุงเทพมหานคร 10110
พื้นที่ให้บริการ:  ไทย
บริการ: ซูเปอร์มาร์เก็ต
เว็บไซต์: shop.villamarket.com
วิลล่า มาร์เก็ท (อังกฤษ: Villa Market) เป็นร้านซูเปอร์มาร์เก็ตแบบลูกโซ่ในประเทศไทย ดำเนินกิจการโดยบริษัท วิลล่า มาร์เก็ท เจพี จำกัด
วิลล่า มาร์เก็ทก่อตั้งขึ้นเมื่อ พ.ศ. 2517 ที่บริเวณใกล้ซอยสุขุมวิท 33 เป็นสาขาแรก  และยังคงเปิดอยู่จนถึงปัจจุบัน (รวมถึงเป็นสาขาเดียวที่เปิด 24 ชั่วโมง) ผู้ก่อตั้งคือ สุรพงษ์ ภูสนาคม โดยมีกลุ่มเป้าหมายคือชาวต่างชาติที่ทำงานในประเทศไทย
จากนั้นพิศิษฐ์ ภูสนาคม เข้ามาบริหารธุรกิจต่อ สามารถขยายสาขาได้รวม 21 สาขาในปี 2555 จากข้อมูลเมื่อ พ.ศ. 2563 มีจำนวนสาขา 36 สาขาทั่วประเทศ รูปแบบร้านมีทั้งแบบที่เป็นร้านเดี่ยว เช่นสาขาสุขุมวิท 33 สุขุมวิท 49 และตามห้างสรรพสินค้า เช่น สาขาในโครงการเค วิลเลจ สุขุมวิท 26, ลา วิลล่า อารีย์, เมเจอร์ อเวนิว รัชโยธิน, พาราไดซ์พาร์ค, โฮมโปร ราชพฤกษ์, ยูดีทาวน์ จังหวัดอุดรธานี, อินเด็กซ์ หัวหิน เป็นต้น
สินค้าที่ขายในร้านส่วนใหญ่เป็นสินค้านำเข้า โดยเฉพาะสินค้าอาหารสด อาหารแห้ง เช่น เนื้อแกะ เนื้อวัว ยีสต์ ชีส ฯลฯ
สาขาที่ปิดกิจการ

| ชื่อสาขา | วันที่เปิดบริการ | วันที่ปิดบริการ | จังหวัดที่ตั้ง | สถานะในปัจจุบัน |
| --- | --- | --- | --- | --- |
| พหลโยธินเพลส | รอข้อมูลเพิ่มเติม | 29 ตุลาคม พ.ศ. 2564 | กรุงเทพมหานคร | ปิดกิจการ ย้ายสาขาไป ลา วิลล่า อารีย์ |
สืบสัมผัส

| สืบสัมผัส |
| --- | --- |

ฮันกึล: 힙하게
ความหมายตามตัวอักษร: สะโพก
อาร์อาร์: Hipage 
เอ็มอาร์: Hip'age 
 
แนว:   Comedy drama  Suspense Thriller  จินตนิมิต 
บทประพันธ์:   อี นัม-กยู  โอ โบ-ฮย็อน  คิม ดา-ฮี 
กำกับโดย:   คิม ซ็อก-ยุน  ชเว โบ-ยุน 
แสดงนำ: ฮัน จี-มิน อี มิน-กี ซูโฮ
ดนตรีโดย: คิม แท-ซ็อง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้จัดละคร: คิม ซ็อง-อา
ควบคุมงานสร้าง: แพ ซู-จ็อง คิม ซ็อก-ยุน ฮัง รา-กย็อง
บริษัทผู้ผลิต:   SLL  Studio Phoenix 
ออกอากาศ
สถานีโทรทัศน์: เจทีบีซี
ออกอากาศ: 12 สิงหาคม ค.ศ. 2023 (2023-08-12) – 1 ตุลาคม ค.ศ. 2023 (2023-10-01)
สืบสัมผัส (เกาหลี: 힙하게) เป็น ละครโทรทัศน์เกาหลีใต้ปี 2023 นำแสดงโดยฮัน จี-มิน, อี มิน-กี และซูโฮ ออกอากาศทางช่องเจทีบีซีตั้งแต่วันที่ 12 สิงหาคม ถึง 1 ตุลาคม ค.ศ. 2023 ทุกวันเสาร์และอาทิตย์ เวลา 22:30 น. (เวลามาตรฐานเกาหลี) ยังสตรีมทาง TVING ในเกาหลีใต้และทางเน็ตฟลิกซ์ในบางภูมิภาคด้วย
เรื่องย่อ

ละครเรื่องนี้เป็นเรื่องราวเกี่ยวกับสัตวแพทย์สาวที่มีพลังจิตและสายสืบเลือดร้อนที่พบว่าตัวเองอยู่ท่ามกลางการสืบสวนคดีอาชญากรรมอันตรายขณะไขคดีอาชญากรรมเล็ก ๆ น้อย ๆ ในเมืองเล็ก ๆ ในเขตมูจิน จังหวัดชุงช็อง
นักแสดงและตัวละคร

| นักแสดงหลัก> ตัวละคร | นักแสดงหลัก> นักแสดง | นักแสดงหลัก> ข้อมูลตัวละคร |
| --- | --- | --- |
| พง เย-พุน | ฮัน จี-มิน | สัตวแพทย์สาวผู้มีพลังจิต ที่ฟาร์มโคนมซึ่งเธอต้องไปอย่างไม่เต็มใจ เธอได้รับพลังจิตที่ทำให้มองเห็นอดีตของผู้คนได้ เธอต้องเข้าไปพัวพันกับคดีฆาตกรรมลึกลับที่เกิดขึ้นครั้งแล้วครั้งเล่า |
| มูน จัง-ย็อล | อี มิน-กี | สายสืบเลือดร้อน เขาถูกส่งจากสำนักงานตำรวจกรุงโซลไปยังสำนักงานตำรวจมูจิน เขาทำให้เย-พุนใช้พลังจิตของเธอในระหว่างการสืบสวนคดีฆาตกรรม |
| คิม ซ็อน-อู | ซูโฮ | พนักงานร้านสะดวกซื้อผู้มีบุคลิกลึกลับ พง เย-พุนแอบชอบเขา จบการศึกษาจากมหาวิทยาลัยเกาหลี จัง-ย็อลสงสัยว่าเขาอาจมีส่วนเกี่ยวข้องกับคดีฆาตกรรมต่อเนื่อง |
วิชญ์วิสิฐ หิรัญวงษ์กุล

| วิหกรัตน์ โคตรตึง |
| --- | --- |

สารนิเทศภูมิหลัง
เกิด: 20 กรกฎาคม พ.ศ. 2532 (35 ปี) ฟิกส์ โพธิ์คัณธา
อาชีพ: นักแสดง, นักร้อง
ปีที่แสดง: พ.ศ. 2550-ปัจจุบัน
ผลงานเด่น: “มิว” - รักแห่งสยาม (2550) “เตวิช” - สายสืบดิลิเวอรี่ (2552) "บอส" - Club Friday The Series 5 ความลับของหัวใจที่ไม่มีจริง (2558)
สังกัด: แฮปปีโฮม (Happy Home)
สุพรรณหงส์: นักแสดงนำชายยอดเยี่ยม  พ.ศ. 2550 - รักแห่งสยาม (เข้าชิง)
ชมรมวิจารณ์บันเทิง: นักแสดงนำชายยอดเยี่ยม  พ.ศ. 2550 - รักแห่งสยาม (เข้าชิง)
ฐานข้อมูล
IMDb
ThaiFilmDb
วิหกรัตน์ หิรัญวงษ์กุล (ชื่อเล่น: ฟิกส์) เป็นนักแสดง และนักร้องชาวไทย ที่มีชื่อเสียงจากการแสดงเป็น “มิว” ตัวละครเอกของภาพยนตร์ไทยเรื่อง “รักแห่งสยาม” (2550) และการเป็นนักร้องนำวงออกัส
ประวัติ

วิชญ์วิสิฐ (เดิมชื่อ พิชญ์ โพธิ์คัณธา) เกิดเมื่อวันพฤหัสบดีที่ 20 กรกฎาคม พ.ศ. 2532 ที่จังหวัดเชียงใหม่ เป็นบุตรชายคนเดียวของครอบครัว ซึ่งนับถือศาสนาพุทธ แต่เนื่องจากศึกษาในโรงเรียนมงฟอร์ตวิทยาลัย) จึงมีความศรัทธาในศาสนาคริสต์ด้วย
ปัจจุบันสำเร็จการศึกษาปริญญาตรี สาขาวิชาภาพยนตร์และภาพถ่าย คณะวารสารศาสตร์และสื่อสารมวลชน มหาวิทยาลัยธรรมศาสตร์ มีงานอดิเรกคือ การแต่งเพลง เล่นเปียโนและถ่ายภาพแบบโลโมกราฟี นอกจากนี้ เขายังชื่นชอบ เคน ฮิราอิ นักร้องแนวอาร์แอนด์บีชาวญี่ปุ่นและการ์ตูนญี่ปุ่นเรื่อง วุ่นรัก นักดนตรี เป็นพิเศษ
ผลงาน

เข้าวงการจากการชักชวนของ มะเดี่ยว-ชูเกียรติ ศักดิ์วีระกุล ผู้กำกับภาพยนตร์ ศิษย์เก่ารุ่นพี่ที่โรงเรียนมงฟอร์ตวิทยาลัย
ผลงาน > ภาพยนตร์

เริ่มชีวิตการแสดง จากการเป็นตัวประกอบ (เห็นแขน) ในเรื่อง “13 เกมสยอง” (2549) ในปีถัดมา ได้รับบทเป็น “มิว” ในภาพยนตร์เรื่อง รักแห่งสยาม (2550) ที่สร้างชื่อเสียงเป็นอย่างมาก  และทำให้วิชญ์วิสิฐ ได้รับรางวัลนักแสดงนำชายจากภาพยนตร์ไทยแห่งปี เฉลิมไทยอวอร์ด ครั้งที่ 5 ประจำปี พ.ศ. 2550 และได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 17 และรางวัลภาพยนตร์ไทย ชมรมวิจารณ์บันเทิง ครั้งที่ 16 ในสาขานักแสดงนำชายยอดเยี่ยม
ในปี พ.ศ. 2551 วิชญ์วิสิฐร่วมแสดงภาพยนตร์สั้นเรื่อง โดปามีน (Dopamine) ซึ่งกำกับโดยชูเกียรติ มีเนื้อหาเกี่ยวกับความรัก ในมุมมองทางวิทยาศาสตร์ ออกฉายต่อสาธารณชนเป็นครั้งแรก ในงาน วันทูคอล ไอดี โชว์เคส เมื่อวันที่ 29 กุมภาพันธ์ ปีเดียวกัน ต่อมา วิชญ์วิสิฐยังมีส่วนร่วมแสดงภาพยนตร์สั้น แนวโรแมนติกแฟนตาซี ผลงานกำกับของชูเกียรติ ซึ่งเป็นหนึ่งในโครงการสร้างภาพยนตร์เรื่อง ฝัน-หวาน-อาย-จูบ โดยแสดงในตอน ฝัน ร่วมกับวงออกัส
เมื่อปี พ.ศ. 2554 วิชญ์วิสิฐมีผลงานร่วมกับเพื่อนสมาชิกวงออกัส ในเรื่อง เพื่อนไม่เก่า รับบทเป็น บาส เข้าฉายวันแรก 26 พฤษภาคม ผลงานกำกับของ เกรียงไกร วชิรธรรมพร (ปิง) ต่อมาในปี พ.ศ. 2555 ร่วมงานกับชูเกียรติอีกครั้ง ในผลงานเรื่อง Home ความรัก ความสุข ความทรงจำ รับบทเป็น เลี่ยม (มอส) น้องชายของปรียา (นุ่น-ศิรพันธ์ วัฒนจินดา) นางเอกของเรื่อง นอกจากนี้ ยังรับเชิญร่วมแสดง ในภาพยนตร์เรื่อง เธอเขาเราผี และ เกรียนฟิคชั่น อีกด้วย
ผลงาน > ดนตรี

เริ่มปรากฏความเป็นศิลปินตั้งแต่สมัยเรียนมัธยม ด้วยการเป็นนักร้องนำในวงดนตรีของโรงเรียน มีผลงานซึ่งเป็นที่รู้จักครั้งแรกคือ การร้องนำในเพลง ไม่เป็นไร (สมมุติว่า รีมิกซ์) ที่ใช้ประกอบภาพยนตร์ข้าวเหนียวหมูปิ้ง (2549) และในปีต่อมา วิชญ์วิสิฐเป็นผู้ร้องเกือบทุกเพลง ที่ประกอบภาพยนตร์ รักแห่งสยาม (2550) เนื่องจากบทบาทที่ได้รับ เป็นนักร้องนำของวงออกัส โดยเพลง รู้สึกบ้างไหม เป็นผลงานการแต่งเนื้อร้องของเขาเอง จากนั้น วิชญ์วิสิฐร่วมแสดงกับนัสนันท์ เธียไพรัตน์ (พลอย) ในมิวสิกวิดีโอเพลงหากเธอหมดรัก ซึ่งเป็นเพลงในอัลบั้มของพลอย ที่ออกอากาศเป็นครั้งแรก ในช่วงปลายเดือนมกราคม พ.ศ. 2551
ต่อมา วิชญ์วิสิฐออกอัลบั้มเพลง ออกัส * แตงซ์ (august * thanx) ร่วมกับวงออกัส ในวันที่ 14 กุมภาพันธ์ ปีเดียวกัน ล่าสุด วิชญ์วิสิฐมีงานเพลงร่วมกับวงออกัส ในอัลบัมเรดิโอโดรม (RadioDrome) โดยเมื่อวันที่ 1 กันยายน ที่ผ่านมา ได้ออกซิงเกิลเพลงเปิดตัว ดวงตะวัน (Sunshine) ซึ่งวิชญ์วิสิฐเป็นผู้แต่งทั้งเนื้อร้องและทำนอง เพื่อประชาสัมพันธ์เบื้องต้น ตามรายการเพลงทางสถานีวิทยุกระจายเสียงต่าง ๆ ทั้งนี้ อัลบัมเต็มออกวางจำหน่ายเมื่อวันที่ 3 ธันวาคม ก่อนที่ภาพยนตร์ฝัน-หวาน-อาย-จูบ (4 Romances) จะเข้าฉายในโรงภาพยนตร์ ในวันที่ 25 ธันวาคม
นอกจากนี้ ยังร้องเพลงประกอบละครวารสารฯ ของคณะวารสารศาสตร์และสื่อสารมวลชน มหาวิทยาลัยธรรมศาสตร์ ประจำปี พ.ศ. 2551 เรื่อง Dear Passenger ชื่อเพลง ปีก โดยเป็นคนแต่งเพลงเอง และต่อมาร้องเพลง ผู้เป็นที่รัก ประกอบละครวารสารฯ เรื่อง ดาลิต ที่จัดแสดงในปี พ.ศ. 2553 อีกด้วย จากนั้นในวันที่ 4 กุมภาพันธ์ พ.ศ. 2556 วิชญ์วิสิฐออกซิงเกิลเพลง (Take care) เป็นภาษาไทยและภาษาจีน และหลังจากนั้น ออกซิงเกิลเพลง จุดหมาย (Goal) เพื่อประกอบภาพยนตร์ เกรียนฟิคชั่น
ผลงาน > โฆษณา

เมื่อเดือนกุมภาพันธ์ พ.ศ. 2551 วิชญ์วิสิฐได้รับเชิญ จาก โดฟ แชมพู ร่วมกับชูเกียรติ ให้ร้องเพลงประกอบภาพยนตร์โฆษณาชุด เช้าวันใหม่ (อังกฤษ: Better Morning) ต่อมา ในเดือนมีนาคมปีเดียวกัน เขาร่วมกับวงออกัส และมนต์ชีพ ศิวะสินางกูร (ครูเป็ด เอเอฟ หรือ นายสะอาด) แสดงภาพยนตร์โฆษณา บะหมี่กึ่งสำเร็จรูปมาม่า รสหมูสับ ในชุด “สามัคคี” อีกด้วย จากนั้น ในเดือนธันวาคม วงออกัสปรากฏตัวร่วมกับนักแสดงนำ ในภาพยนตร์โฆษณาทางโทรทัศน์ เพื่อประชาสัมพันธ์ภาพยนตร์ ฝัน-หวาน-อาย-จูบ
ผลงาน > รายการโทรทัศน์

วิชญ์วิสิฐได้ร่วมเป็นหนึ่งในดารารับเชิญ ของละครซิตคอมระเบิดเถิดเทิง ในตอนที่ 631 สอบซ่อม ซึ่งออกอากาศเมื่อวันอาทิตย์ที่ 4 พฤษภาคม พ.ศ. 2551 เวลา 14:00-16:00 น. ทาง ททบ.5 โดยรับบทเป็น “เอ” ลูกชายคนเดียวของหมออาร์ต เจ้าของคลินิกลดความอ้วน ในตลาดเถิดเทิง เป็นเพื่อนร่วมชั้นเรียนกับลูกเกลี้ยง ลูกบุญธรรมของเท่ง เถิดเทิง (แสดงโดย อเล็กซ์ เรนเดลล์) เอเรียนหนังสือเก่งมาก ได้เกรด 4 ทุกวิชา แต่กลับตกในวิชาพลศึกษา จึงต้องสอบซ่อมเดาะตะกร้อ โดยมีเท่งกับโหน่งช่วยฝึกสอน ทั้งนี้ ในรอบถอดสลักระเบิด วิชญ์วิสิฐต้องเข้าไปดึงสลักในโดมถึงสองครั้ง ครั้งแรกเลือกสลักหมายเลข 3 ไม่ระเบิด จึงได้รับรางวัลทองคำมูลค่า 10,000 บาท ครั้งที่สองเลือกสลักหมายเลข 2 ซึ่งเป็นสลักระเบิด เขาจึงโดนระเบิดแป้ง และไม่ได้รับรางวัลเครื่องปรับอากาศ
ต่อมา เมื่อวันอาทิตย์ที่ 25 พฤษภาคม ปีเดียวกัน เวลา 22:55-23:45 น. วิชญ์วิสิฐพร้อมด้วยวงออกัส ร่วมเป็นดารารับเชิญ ในรายการสาระแน ทาง ททบ.5 โดยทีมงานได้จัดสถานการณ์ให้วงออกัสไปแสดงดนตรี พร้อมทั้งนำทุนการศึกษา และสิ่งของไปบริจาคแก่นักเรียน โรงเรียนวัดโคกสว่าง จังหวัดนครนายก ซึ่งมีการฝึกฝนนักเรียนที่สนใจ ให้สามารถขี่จักรยานล้อเดียวแบบผาดโผนได้ ระหว่างที่แสดงดนตรีอยู่นั้น มีหน้าม้าของรายการ ที่ใช้ชื่อว่า คุณครูเม็ดนุ่น ปลอมเป็นวงดนตรีไทยชื่อ วงดนตรีแห่งสยาม เข้ามาท้าเล่นดนตรีประชันกัน แต่ในที่สุด วงออกัสก็เป็นฝ่ายแพ้ ทันใดนั้น ลุงปุ๋ย หน้าม้าที่ปลอมตัวเป็นภารโรงของโรงเรียน อาสาเข้าช่วยเหลือวงออกัส โดยเปิดเผยตัวว่า เป็นมือกีตาร์ที่เก่งกาจ มีฉายาว่า กิตติพงศ์ กีตาร์เป๋ พร้อมอ้างว่าเป็นถึงลูกศิษย์ของ กิตติ กีตาร์ปืน เลยทีเดียว ทว่าความจริงก็เปิดเผยออกมาว่า ทั้งคุณครูเม็ดนุ่น และลุงปุ๋ย ต่างก็มีแบ็กอัพช่วยเล่นอยู่หลังเวที สุดท้ายระนาดของคุณครูเม็ดนุ่นเกิดระเบิดขึ้น ทำให้เวทีเกิดไฟไหม้ และทุกคนต่างก็กระจัดกระจายหนีไป เป็นอันจบเรื่องราว
จากนั้นวิชญ์วิสิฐรับเชิญจากเชฟอิ๊ก-บรรณ บริบูรณ์ ให้มาร่วมทำอาหาร แบบไม่ต้องใช้ก๊าซหุงต้ม สำหรับงานเลี้ยงเล็ก ๆ ภายในห้องพัก โดยมีวงออกัสมาร่วมรับประทานด้วย เพื่อนำไปออกอากาศในรายการ ครัวอินดี้ ตอน แรงบันดาลใจที่ 36 : ปาร์ตี้เด็กหอ เมื่อวันเสาร์ที่ 13 กันยายน ปีเดียวกัน ระหว่างเวลา 10:25-10:55 น. ทาง ททบ.5 ในส่วนของอาหารที่ทำนั้น ประกอบด้วย มะกะโรนีชีส ซึ่งใช้หม้อหุงข้าวทำ เป็นอาหารจานหลัก, ขนมปังแผ่นหน้าทูน่า ที่ทำจากเตาอบไมโครเวฟ เป็นอาหารทานเล่น และม็อกเทลจากการผสมน้ำแอปเปิล และน้ำเลมอนโซดาเป็นเครื่องดื่ม โดยในระหว่างปาร์ตี้ วงออกัสก็เล่นเพลงดวงตะวัน ซิงเกิลเปิดอัลบั้มเรดิโอโดรม คลอไปด้วย
ผลงาน > ละครโทรทัศน์

วิชญ์วิสิฐรับงานแสดงทางโทรทัศน์ครั้งแรก โดยเป็นตัวละครชื่อ เตวิช ไหมแก้ว (ชื่อเล่น: เต้) ลูกชายวัยรุ่นของ อรละออ (แสดงโดย: ณหทัย พิจิตรา) พี่สาวต่างแม่ของ ชลธี (แสดงโดย: วรินทร ปัญหกาญจน์) ซึ่งแม่มักมีเหตุทะเลาะกับเขาอยู่เป็นประจำ ช่วงแรกของเรื่อง ได้รับการดูแลจาก คุณอาชลธี และคุณตาทวดมาริโอ ปีเปิล คอนเนลิโอ (แสดงโดย: อังเดร มาคิลเซน) อดีตมาเฟียชาวอิตาลีเป็นอย่างดี เขาจึงตอบแทนบุญคุณ ด้วยการอำนวยความสะดวก เมื่อทั้งสองต้องหนีออกจากบ้าน และคอยรายงานความเคลื่อนไหวที่บ้านให้รู้เป็นระยะ ในระหว่างที่คุณอาไม่อยู่
แต่ต่อมาถูกอรละออจับได้ว่าส่งข่าวให้ชลธี เตวิชจึงจำต้องหักหลังคุณตาทวดและคุณอา โดยรายงานเรื่องของชลธีให้กับคุณยายโรส (แสดงโดย: จารุณี สุขสวัสดิ์) และแม่แทน กระนั้นก็ดี เขายังได้กลับไปช่วยออกแบบร้านขายพิซซาของมาริโอ้และชลธี จนได้พบรักข้ามรุ่นกับจันทร์เจ้า (แสดงโดย: พิจิตตรา สิริเวชชพันธ์) เพื่อนชลธีและหุ้นส่วนร้านพิซซา โดยมีผู้กองชัชนินทร์ (แสดงโดย: วรฤทธิ์ ไวยเจียรนัย) เป็นคู่แข่งคนสำคัญ
แต่ในที่สุด จันทร์เจ้าก็เลือกคบกับชัชนินทร์ที่มีวัยใกล้เคียงกัน ทำให้เขาต้องอกหัก และประชดชีวิตโดยเปลี่ยนนิสัยเป็นเพลย์บอย ด้วยการออกเที่ยวเตร่ยามค่ำคืน และใช้ยาเสพติด จนกระทั่งคุณอาของเขา และ พจมาน กลมเกลี้ยง (ชื่อเล่น: หนูพุก; แสดงโดย: หยาดทิพย์ ราชปาล) น้องสาว (ลูกน้องชายพ่อ) ของจันทร์เจ้า คนรักของชลธี ต้องช่วยส่งตัวเข้ารับการบำบัด ในละครเรื่อง สายสืบดิลิเวอรี่ ที่ออกอากาศทุกวันศุกร์ถึงวันอาทิตย์ เวลา 20:30-22:30 น. ทางไทยทีวีสีช่อง 3  ซึ่งเริ่มฉายตอนแรก เมื่อวันอาทิตย์ที่ 1 กุมภาพันธ์ พ.ศ. 2552 และอวสาน เมื่อวันศุกร์ที่ 6 มีนาคม ปีเดียวกัน
ผลงาน > พิธีกร

วิชญ์วิสิฐรับงานเป็นผู้ดำเนินรายการโทรทัศน์ “ไนน์ ณ สยาม” (อังกฤษ: 9@Siam) ซึ่งออกอากาศทุกวันหยุดนักขัตฤกษ์ ระหว่างเวลา 09:00-09:30 น. ทางสถานีโทรทัศน์โมเดิร์นไนน์ ซึ่งบริษัท ครีเอทีฟ ไมนด์ จำกัด ร่วมผลิตกับบริษัท สยามพิวรรธน์ จำกัด มีเนื้อหาเผยแพร่ความเคลื่อนไหว และกิจกรรมต่าง ๆ ของวัยรุ่นในย่านสยามสแควร์ โดยเฉพาะศูนย์การค้าสยาม และสยามดิสคัฟเวอรี่เซ็นเตอร์ และให้ความสำคัญกับสมาชิกกลุ่มเอสคลับ ของศูนย์การค้าในเครือสยามพิวรรธน์ ซึ่งต่อมามีการเปลี่ยนวิชญ์วิสิฐ ออกจากความเป็นพิธีกร และยุติรายการลงในที่สุด